شەفەق نیوز/ وەرێوەبەرایەتی ئەمن گەشتوگوزار لە نەجەف، ئمروو دوشەممە، راگەیان سەندیکای هونەرمەنەیل عەراقی قەیەغەی سازداین ئاهەنگەیل گورانیچڕین لەناو پارێزگاگە کرد.
لە بەڵگەنامەگە ک وەڕێوەبەر ئەمن گەشتوگوزار لە نەجەف  خستیەرۊی ئەرا سەنکای هونەرمەنەیل عەراقی و / ناوەن گشتی بەغدا، " وە نۊسراو شمارە 101431 لە 16/11/2021 ، ک وە گشت جۊریگ ئاهەنگ سازداین لە تەڵار سۊیر لە پاریزگای نەجەف قەیەغەس تایبەت نییە وە بەش ئەمنی گەشتوگوزار لە نەجەف، وەگورەی بڕیار لوئەی یاسری پارێزگار نەجەف ولەوەر  پیرووزی ئەو پارێزگا، ئاهەنگەیل گورانیچڕین لە ناو هۆڵ ئاهەنگەیلە وە تۊنی قەیەغەس، تەنیا ئاهەنگەیل ئاینی ری وەپی دریەێد گورانی ئاینیی بخەنەکار.
